
’ART THINKING’ALTERNATÍV MÓDSZERTAN- A MŰVÉSZET, DESIGN ÉS INNOVÁCIÓ INTERDISZCIPLINÁRIS HÁROMSZÖGE, HÁLÓZATI ÖSSZEFÜGGÉSEINEK TARTALMA ÉS A TARTALMAK EGYMÁSRA HATÁSI ÖSSZEFÜGGÉSEI.

A MŰVÉSZET, DESIGN ÉS INNOVÁCIÓ INTERDISZCIPLINÁRIS HÁROMSZÖGE: A TERÜLETEK KÖZÖTTI EGYÜTTMŰKÖDÉSEK VIZSGÁLATA
(A művészet, design és tudomány interdiszciplináris együttműködésének hálózati lehetőségei: Smaragdfa a művészetekben)
Az interdiszciplinaritás a kreativitás új horizontjait nyitja meg, ahol a művészet, a design és a tudomány dinamikus kölcsönhatásaiban rejlő lehetőségek innovációt és mélyebb megértést ígérnek. Kutatásom központjában a kreatív gondolkozás potenciáljának vizsgálata áll hálózatkutatás módszere alkalmazásával, amely nem csupán elemzési eszközt, hanem újfajta gondolkodásmódot is kínál az interdiszciplináris együttműködések és szubjektívnek vélt jelenségek vizsgálatához. A hálózatkutatás módszertana és terminológiája nem csupán a vizsgálódások eszközeként alkalmazható, hanem egyúttal egy újszerű közös nyelvként is szolgálhat a különböző területek szakemberei között, amely közös nevezőt teremthet például egy művész és egy tudós együttműködésében. A hálózati struktúrák és dinamikák feltárása révén betekintést nyerhetünk a kreatív folyamatok mélyrétegeibe, miközben új modellként szolgálhatnak a kortárs innováció számára.
A Bauhaus iskola, amelyet mint művészeti, tudományos és innovációs csomópontok hálózataként értelmezhetünk, megalapozta az iparművészet, a design és a technológia integrált szemléletének kultúráját. Walter Gropius, Moholy-Nagy László és Kepes György víziója nemcsak a 20. századi kreatív gondolkodás alapjait fektette le, hanem a hálózatkutatás szempontjából is inspiráló modellként szolgál a 21. században. A kortárs példák, mint az MIT Media Lab, a CAST, CAVS és a magyar BME Művészrezidenciaprogram, hasonlóképpen mutatják meg, hogy a különböző diszciplínák közötti kapcsolatok miként képesek egyedi, innovatív eredményes megoldásokhoz vezetni.
A kutatás elméleti keretét a hálózati diffúzió (Az információ, innováció vagy más erőforrások terjedési folyamata a hálózat csomópontjai között) és a kapcsolatok centralitásának (A hálózatban egy csomópont fontosságát vagy központi szerepét mérő mutató.) elemzése adja, amely kulcsszerepet játszik az információ és az innováció terjedésének megértésében. A gyakorlati szakaszban a Smaragdfa innovációs projekt áll, amely a tudomány, művészet és design szintézisét valósítja meg. Ez a projekt nemcsak az interdiszciplináris együttműködés példája, hanem egy olyan hálózati modell kísérleti terepe, amely megmutatja, hogyan válhat a kreativitás az innováció motorjává.



